Weldon | coetzeeblog
Kleintyd, kindertyd, was dit in ons huis, ouerhuis, nie aanvaarbaar, volgens die ouers, om van mense, as die of daardie klas mens te praat nie. Hulle manier, dat ons as kinders, nie moes neersien op ander nie. Nou wonder ek, as ek vandag, mense sou klassifiseer as ons normale sterflinge en ander as wêreldburgers, ja, hulle is seker ook maar op die end normale sterflinge, of die ouers sou kla oor dié klassifikasie.
Ons was bevoorreg, om so ´n wêreldburger, hier in ons omgewing, te ontmoet. Soos die plaaslikes, sou sê, ´n regte “Jankie”. Nogal van Texas ook, die stad Harlingen, op die grens van Mexico, maar niks van daardie tipiese Texas grootdoenerigheid, waaraan ons veronderstel moet wees, om aan gewoond te wees nie. Weldon Mauney. ´n Man met eiendom en besighede, op verskeie plekke op hierdie aarde en ´n man, plat op die aarde. Joviaal en opreg, stel belang, in jou as mens en ander mense.
Dít is duidelik sy passie. Een vraag in daardie rigting, skuif hy hom lekker reg in die gemakstoel, jy voel dat hy wil gesels daaroor en bereid is om sy kennis te deel oor die onderwerp. Soos hy lekker en spontaan kan gesels, oor baie ander temas ook. Palms, dit is sy bedryf, vanaf 1990. Kyk hier, wat hom, in Harlingen besig hou. http://www.wpalms.com/
Hier plaaslik, en in ander lande, het hy verskeie besighede in die landbou-veeartseny bedryf. Sy welsynswerk is veral daarop toegespits om hulp te verleen aan hulpbehoewende kinders, om verder te studeer. Hy hang dit nie aan die groot klok nie, maar verkies om dit te doen deur ´n kerklike organisasie.
´n Voorreg om hierdie positiewe, vriendelike mens as vriend te hê.
10 thoughts on “Weldon”
Oktober 29, 2015 om 2:36 vm
Dis lekker om met so iemand bevriend te wees.
November 15, 2015 om 10:19 vm
Ja, mens sien uit na kuiers saam met hom.
November 15, 2015 om 7:16 nm
Op die oomblik het ek n loseerder wat hoog op in weermag is. Baie interessante man. Stil maar as hy praat kan mens lekker luister en gesels.
November 18, 2015 om 2:46 nm
Van watter land se weermag sou hy wees? Ek glo in hierdie tye, kan dit interessant wees om na hom te luister, as hy mag praat.
November 18, 2015 om 9:02 nm
HY is n gebore New Zealander en die bietjie wat hy vertel is baie insiggewend en interessant. HY is eintlik n kontrakwerker. Hy doen al die buitelandse aankope vir weermag. Daar was juis 2 dae van konferensie om wapens ens te bespreek met buitelandse aanbieders. Alles gaan per kontrak.
Oktober 29, 2015 om 10:48 vm
Pragtig. Hy doen voorwaar wonderlike werk.
November 15, 2015 om 10:16 vm
Hy is bewonderens waardig.
Oktober 29, 2015 om 6:29 nm
Spesiale mense is daren baie interessant
Oktober 30, 2015 om 6:49 vm
‘n Mens put plesier deur in sy geselskap te wees.
Daar loop so baie interessante mense rond, ons moet net bietjie uitreik en dan kom dit te voorskyn. Hulle hoef ook nie altyd ryk en vooraanstaande mense te wees nie.